CELEX: 32010D0210
Language: hr
Date: 2010-04-06 00:00:00
Title: 2010/210/EU: Odluka Komisije od 6. travnja 2010. o izmjeni Odluke 2009/296/EZ o uspostavljanju posebnog programa nadzora i inspekcijskih pregleda za obnovu stoka plavoperajne tune u istočnom Atlantiku i Sredozemnome moru (priopćena pod brojem dokumenta C(2010) 2060)

04/Sv. 009
            
            
               HR
            
            
               Službeni list Europske unije
            
            
               217
            
         32010D0210
   
               L 089/20
            
            
               SLUŽBENI LIST EUROPSKE UNIJE
            
            
               06.04.2010.
            
         
      ODLUKA KOMISIJE
   
   od 6. travnja 2010.
   o izmjeni Odluke 2009/296/EZ o uspostavljanju posebnog programa nadzora i inspekcijskih pregleda za obnovu stoka plavoperajne tune u istočnom Atlantiku i Sredozemnome moru
   (priopćena pod brojem dokumenta C(2010) 2060)
   (2010/210/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike (1), a posebno njezin članak 95.,
   budući da:
   
               (1)
            
            
               Međunarodna komisija za očuvanje atlantskih tuna (ICCAT) usvojila je 2006. godine višegodišnji plan oporavka stoka plavoperajne tune u istočnom Atlantiku i Sredozemnom moru (ICCAT Preporuka 06-05), koji je stupio na snagu 13. srpnja 2007. Plan oporavka prenesen je u zakonodavstvo Zajednice Uredbom Vijeća (EZ) br. 1559/2007 (2).
            
         
               (2)
            
            
               24. studenoga 2008. ICCAT je usvojio Preporuku 08-05 o izmjeni Preporuke 06-05. Ta je preporuka prenesena u zakonodavstvo Zajednice Uredbom Vijeća (EZ) br. 302/2009 od 6. travnja 2009. o višegodišnjem planu oporavka stoka plavoperajne tune u istočnom Atlantiku i Sredozemnom moru te o izmjeni Uredbe (EZ) br. 43/2009 i ukidanju Uredbe (EZ) br. 1559/2007 (3).
            
         
               (3)
            
            
               Kako bi se osigurala uspješna provedba ICCAT-ove Preporuke 08-05, bio je neophodan poseban program kontrole i inspekcijskog pregleda. Stoga je Odlukom Komisije 2009/296/EZ (4) uspostavljen poseban program kontrole i inspekcije koji obuhvaća dvogodišnje razdoblje (od 15. ožujka 2009. do 15. ožujka 2011.).
            
         
               (4)
            
            
               U Prilogu I. Odluci 2009/296/EZ potrebno je ažurirati odjeljak pod naslovom „Poslovi inspekcijskog pregleda” tako da uzima u obzir odredbe Uredbe (EZ) br. 302/2009.
            
         
               (5)
            
            
               Tijekom godišnjeg sastanka održanog u studenom 2009., Komisija ICCAT-a odlučila je unaprijediti učinkovitost inspekcijskih pregleda koji se obavljaju u okviru ICCAT-ova zajedničkog međunarodnog programa inspekcije i u tom je cilju usvojila novi obrazac izvješća o inspekcijskom pregledu.
            
         
               (6)
            
            
               Odluku 1999/217/EZ treba stoga na odgovarajući način izmijeniti.
            
         
               (7)
            
            
               Mjere predviđene ovom Odlukom utvrđene su zajedno s državama članicama na koje se odnose.
            
         
               (8)
            
            
               Mjere predviđene u ovoj Odluci u skladu su s mišljenjem Odbora za ribarstvo i akvakulturu,
            
         DONIJELA JE OVU ODLUKU:
   Članak 1.
   Odluka 2009/296/EZ mijenja se kako slijedi:
   
               1.
            
            
               Članak 8. mijenja se kako slijedi:
               
                           (a)
                        
                        
                           stavak 1. zamjenjuje se sljedećim:
                           „1.   Države članice čiji inspektori, za vrijeme obavljanja inspekcijskog pregleda nad aktivnostima koje su navedene u članku 2., otkriju bilo kakvo kršenje moraju obavijestiti sljedeće strane o datumu inspekcijskog pregleda i detaljima kršenja:
                           
                                       (a)
                                    
                                    
                                       državu članicu zastave i Komisiju, i prema potrebi;
                                    
                                 
                                       (b)
                                    
                                    
                                       državu članicu u kojoj se nalazi sjedište uzgajališta ili poduzeća koje se bavi preradom i/ili trgovanjem proizvodima od plavoperajne tune.”;
                                    
                                 
                     
                           (b)
                        
                        
                           stavak 3. zamjenjuje se sljedećim:
                           „3.   Države članice čiji inspektori uoče aktivnost ili stanje koje može predstavljati ozbiljno kršenje, kako je definirano u odjeljku I. stavku 1. Priloga VI. Uredbi Vijeća (EZ) br. 302/2009 (5), moraju bez odgađanja obavijestiti Komisiju koja će zatim izravno obavijestiti nadležna tijela države zastave ribarskog plovila, kao i Tajništvo ICCAT-a.
                        
                     
                           (c)
                        
                        
                           u stavku 4. prva rečenica zamjenjuje se sljedećim:
                           „U slučaju da se na ribarskom plovilu Zajednice otkrije ozbiljno kršenje, kako je definirano u odjeljku I. stavku 1. Priloga VI. Uredbi (EZ) br. 302/2009, država članica zastave mora osigurati da, nakon inspekcijskog pregleda, ribarsko plovilo koje polovi pod njezinom zastavom obustavi sve ribolovne aktivnosti.”;
                        
                     
                           (d)
                        
                        
                           stavak 5. zamjenjuje se sljedećim:
                           „5.   Države članice moraju surađivati kako bi osigurale da, ako se kazneni progon zbog kršenja prenese na državu članicu registracije u skladu s člankom 86. Uredbe Vijeća (EZ) br. 1224/2009 (6), sigurnost i cjelovitost svih dokaza koje navode njezini inspektori zajamčena je za svaki pojedini slučaj.
                        
                     
         
               2.
            
            
               Prilog I. mijenja se kako slijedi:
               
                           (a)
                        
                        
                           odjeljak pod naslovom ‚Poslovi inspekcijskog pregleda’mijenja se kako slijedi:
                           
                                       i.
                                    
                                    
                                       točka 1.6.(e) zamjenjuje se sljedećim:
                                       
                                                   „(e)
                                                
                                                
                                                   da je kapetan ulovnog plovila i tegljača osigurao praćenje svih poslova prijenosa putem videokamere u vodi.”;
                                                
                                             
                                 
                                       ii.
                                    
                                    
                                       točka 1.10.(a) zamjenjuje se sljedećim:
                                       
                                                   „(a)
                                                
                                                
                                                   da je prisutna te uredno ispunjena i prijavljena relevantna dokumentacija (isprava o ulovu plavoperajne tune i potvrda o ponovnom izvozu, deklaracija o prebacivanju, deklaracija o stavljanju u kaveze, deklaracija o pretovaru);”;
                                                
                                             
                                 
                     
                           (b)
                        
                        
                           Odjeljak pod naslovom „Izvješća o inspekcijskom pregledu” zamjenjuje se tekstom iz Priloga ovoj Odluci.
                        
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 6. travnja 2010.
      
         
            Za Komisiju
         
         Maria DAMANAKI
         
         
            Članica Komisije
         
      
   
   
      (1)  SL L 343, 22.12.2009., str. 1.
   
      (2)  SL L 340, 22.12.2007., str. 8.
   
      (3)  SL L 96, 15.4.2009., str. 1.
   
      (4)  SL L 80, 26.3.2009., str. 18.
   
      (5)  SL L 96, 15.4.2009., str. 1.”;
   
      (6)  SL L 343, 22.12.2009., str. 1.”
   PRILOG
   
      ICCAT IZVJEŠĆA O INSPEKCIJI
   
   
      Izvješće o inspekcijskom pregledu br. …
   
   
      
   
      
   
      Uočeni Ozbiljni Prekršaji
   
   Naziv plovila: …
   Zastava plovila: …
   ICCAT broj: …
   
               
            
            
               ribolov bez povlastice, dozvole ili odobrenja koje je izdala ugovorna stranka Konvencije koja je država zastave;
            
         
               
            
            
               neispunjavanje obaveze vođenja dovoljnih zapisa o ulovu i podataka povezanih s ulovom u skladu sa zahtjevima Komisije o izvješćivanju ili značajno pogrešno izvješćivanje o takvom ulovu i/ili podacima vezanim za ulov;
            
         
               
            
            
               ribolov na području zabrane ribolova;
            
         
               
            
            
               ribolov tijekom sezone zabrane ribolova;
            
         
               
            
            
               namjerno uzimanje ili zadržavanje vrsta u suprotnosti s važećim mjerama očuvanja i upravljanja koje je donio ICCAT;
            
         
               
            
            
               značajno kršenje važećih ograničenja ulova ili kvota u skladu s ICCAT-ovim pravilima;
            
         
               
            
            
               korištenje zabranjenog ribolovnog alata;
            
         
               
            
            
               krivotvorenje ili namjerno prikrivanje oznaka, identiteta ili registracije ribarskog plovila;
            
         
               
            
            
               skrivanje, neovlašteno mijenjanje ili uništavanje dokaza vezanih za istragu o prekršaju;
            
         
               
            
            
               višestruki prekršaji koji, promatrani zajedno, predstavljaju teško nepoštovanje važećih mjera u skladu s ICCAT-om;
            
         
               
            
            
               napad, otpor, zastrašivanje, seksualno uznemiravanje, ometanje ili nedopušteno sprečavanje i zadržavanje ovlaštenog inspektora ili promatrača;
            
         
               
            
            
               namjerno neovlašteno mijenjanje ili onesposobljavanje VMS-a;
            
         
               
            
            
               ribolov pomoću izvidničkih zrakoplova;
            
         
               
            
            
               ometanje satelitskog nadzornog sustava i/ili rad bez VMS sustava;
            
         
               
            
            
               prebacivanje bez deklaracije o prebacivanju;
            
         
               
            
            
               ostalo (navesti).
            
         Potpis inspektora … Potpis svjedoka …
   Datum …